**Základná škola s materskou školou, Hlavná 267, 076 12 Kuzmice**

**Prevádzka a vnútorný režim základnej školy a školského klubu detí na školský rok 2020/2021 v čase mimoriadnej situácii platné od 19.4.2021**

Tento vnútorný režim školy vychádza z usmernenia návratu do škôl MŠVVaŠ SR zo dňa 19.4.2021

Pokyny pre žiakov, zamestnancov školy a rodičov žiakov

1. Žiak vchádza do budovy hlavným vchodom školy od 7.30 hod.

2. Žiak predloží tr. učiteľovi potvrdenie o neg. teste, ukáže sms správu a odovzdá čestné vyhlásenie od zákonného zástupcu.

3. Poverený pracovník školy odmeria telesnú teplotu bezkontaktným teplomerom všetkým žiakom.

4. Na vyhradenom mieste si dezinfikuje ruky.

5. Po príchode sa v šatni prezuje a odchádza do svojej triedy.

6. Usadí sa na určené miesto v triede.

• Každý žiak nosí počas celého vyučovania respirátor FFP2, KN95 alebo rúško.

• Každý žiak nosí respirátor FFP2, KN95 alebo rúško aj mimo svojej triedy.

7. Pedagogický zamestnanec a odborný zamestnanec, vychovávateľ, asistent učiteľa nosí respirátor FFP2, KN95 alebo rúško počas vyučovania a pohybu v priestoroch školy počas celej pracovnej doby,

8. Nepedagogický zamestnanec školy nosí respirátor FFP2, KN95 alebo rúško v súlade s aktuálnymi opatreniami ÚVZ SR počas celej pracovnej doby.

9. Počas celého výchovno-vzdelávacieho procesu (ďalej VVP), ktorý prebieha v súlade s pokynom MŠVVaŠ SR, sa žiak riadi pokynmi svojho učiteľa.

10. Žiak sa nepresúva do iných budov školy bez vedomia svojho učiteľa a nenavštevuje svojich spolužiakov v iných triedach.

11. Počas školského vyučovania žiaci dodržiavajú Rúško-Odstup-Ruky (ROR).

12. Počas školského vyučovania rodičia nevstupujú do školy.

Školské vyučovanie

• Vyučovanie sa začína o 8.00 hod. a končí poslednou vyuč. hodinou rozvrhu hodín žiaka.

Školské zvonenie:

1. hod. 8.00 – 8.45

2. hod. 8.50 – 9.35

3. hod. 9.55 – 10.40

4. hod. 10.45 – 11.30

5. hod. 11.40 – 12.25

6. hod. 12.45 – 13.30

• Žiaci sa vyučujú podľa platného rozvrhu hodín.

• Všetky delené hodiny TSV, CJ, ETV, NBV, sa realizujú podľa platného rozvrhu – teda sa delia podľa skupín

• Hodiny TSV sa realizujú v exteriéri školy alebo vychádzkou aj mimo areál školy.

• Hodiny HUV sa realizujú bez spevu.

Organizácia po skončení vyučovania

13. Žiak po skončení VVP (rozvrhu hodín), ak neobeduje, zoberie si svoje osobné veci zo skrinky a odchádza domov hlavným vchodom, nezdržuje sa na chodbách školy ani pred budovou školy.

14. Žiak po skončení VVP (rozvrhu hodín), ak obeduje v školskej jedálni, riadi sa pokynmi svojho učiteľa s ktorým má predposlednú alebo poslednú vyučovaciu hodinu.

Hygienické pokyny pre všetkých žiakov počas vyučovania:

• Každý žiak musí mať v škole respirátor FFP2, KN95 alebo rúško a hygienické vreckovky.

• V prípade potreby zabezpečí respirátor žiakom tr. učiteľ.

• Po príchode do triedy, napr. návrat zo školského areálu, si žiak umýva a dezinfikuje ruky vyhradenými dezinfekčnými prostriedkami podľa pokynov učiteľa.

• Žiak si pravidelne umýva ruky v triede.

• Po použití WC, si žiak umýva ruky mydlom z dávkovača a ruky si utiera do papierových utierok.

• Pravidelne si dezinfikuje ruky určeným prostriedkom.

Pokyny pre žiakov v šk. jedálni

• Pred vstupom do ŠJ si každý žiak dezinfikuje ruky,

• V ŠJ používa respirátor alebo rúško každý žiak, odkladá si ho výhradne len pri stravovaní,

• Odber stravy si zabezpečujú žiaci sami.

• Po skončení obeda žiaci odnášajú použitý riad (tácku) k určenému okienku a odchádzajú zo ŠJ.

Pokyny pre zákonných zástupcov žiaka

• Zákonný zástupca zabezpečí potrebné čestné vyhlásenia.

• Zodpovedá za dodržiavanie hygienicko-epidemiologických opatrení pri príchode žiaka do školy a pri odchode zo školy.

• Zabezpečí pre svoje dieťa každý respirátor FFP2, KN95 alebo rúško, papierové jednorazové vreckovky.

• V prípade podozrenia na ochorenie COVID-19 bezodkladne o tejto situácii informuje tr. učiteľa a riaditeľa školy.

• Jeho povinnosťou je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti alebo miestne príslušným hygienikom.

• Na základe platného rozhodnutia ministra školstva, vedy, výskumu a športu a uznesenia Vlády SR sa upravuje vyučovanie na základných školách od 19. apríla 2021nasledovne:

• Je potrebný negatívny test každého žiaka 2. stupňa a aspoň jedného zákonného zástupcu,

• Platnosť testov – test zamestnancov, žiakov, zákonných zástupcov platí 7 kalendárnych dní podľa aktuálnych pravidiel COVID AUTOMATU a vyhlášky Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa.

• Riaditeľ školy alebo školského zariadenia, alebo ním poverený zamestnanec overuje splnenie podmienky negatívneho výsledku testu hlavne prostredníctvom príslušného čestného vyhlásenia predloženého od zamestnancov, zákonných zástupcov (ak nie sú vyňatí na základe výnimky z uznesenia vlády SR alebo z vyhlášky Úradu verejného zdravotníctva SR z testovania), ktorého prílohou je kópia negatívneho testu na COVID-19. Na základe vydanej vyhlášky Úradu verejného zdravotníctva SR sa stanoví oprávnenie pre prevádzkovateľa školy a školského zariadenia pri vstupe do prevádzky overovať splnenie podmienky formou požadovania predloženia príslušného dokladu–potvrdenia o výsledku testu na COVID-19.

Školská dochádzka

V prípade, ak zákonný zástupca žiaka neabsolvuje testovanie a z tohto dôvodu sa jeho dieťa nebude zúčastňovať prezenčného vyučovania, tak škola eviduje neprítomnosť žiaka podľa týchto podmienok:

1.ospravedlní absenciu žiakovi, ak je táto zákonným zástupcom riadne nahlásená z dôvodu netestovania zákonného zástupcu žiaka a zároveň zabezpečuje kontakt so školou ohľadne vzdelávania svojho dieťaťa, ktoré bude prebiehať formou zadávania úloh ako je obvyklé pri chorobe dieťaťa alebo formou dištančného vyučovania, ak má na to škola kapacitné možnosti. Ak tak zákonný zástupca neurobí v priebehu 5 dní školského vyučovania, je to považované za zanedbávanie povinnej školskej dochádzky a riaditeľ školy bude kontaktovať ÚPSVAR SR s hlásením ojej zanedbávaní,

2.ak neprítomnosť na prezenčnom vyučovaní bude dlhšia ako 15 vyučovacích dní a rodič nezabezpečí kontakt so školou podľa bodu 1, žiak môže byť komisionálne preskúšaný z učiva daného ročníka,

3.zákonný zástupca nemá nárok na tzv. „pandemickú OČR“. Uvádzame v akých prípadoch má zákonný zástupca nárok na OČR alebo pandemickú OČR. Zákonný zástupca má nárok na ošetrovné svojich detí ak:

- im bola nariadená karanténa/izolácia,

- ich trieda/škola bola uzatvorená rozhodnutím príslušného orgánu (zriaďovateľ, riaditeľ alebo RÚVZ), pričom nemusí ísť iba o karanténne opatrenie, ale môže ísť aj o riaditeľské voľno,

- ich lekár ospravedlnil pre chorobu, resp. rodičom lekár potvrdil potrebu ošetrovania z dôvodu choroby dieťaťa. Je v najlepšom záujme dieťaťa, aby sa v prípade, že riaditeľ zabezpečí prezenčnú formu výučby, jej zúčastňoval žiak v čo najväčšom rozsahu.

Kuzmice 16 .4. 2021 Mgr. Jozefína Martončíková

(riaditeľka školy)